da en da nl ca da da de es da da da da da da da da da da da da da da da da en da da en da da da da de da da da da da da da da da da da da da nl da en da da es nl da
60 år er ingen alder – heller ikke på arbejdsmarkedet | Lederne
21.9.2022 13:39:27 CEST | Lederne
Et nyt partnerskab, som blev præsenteret i dag, skal være med til at sikre bedre forhold for seniorer på arbejdsmarkedet. Hos Lederne bakker man op om initiativet og håber, det bl.a. kan være med til at gøre op med fordomme og aldersdiskrimination.
Bodil Nordestgaard Ismiris, adm. direktør i Lederne.
Det skal ikke være en ulempe at have passeret de 60 år, når man bevæger sig rundt på arbejdsmarkedet. Derfor har beskæftigelsesminister Peter Hummelgaard i dag præsenteret et nyt partnerskab, Partnerskab om seniorer og erfarne hænder i job, der skal bidrage aktivt til at skabe bedre muligheder og vilkår for det lange arbejdsliv – herunder at ledige seniorer kommer hurtigt tilbage i job
Hos Lederne glæder man sig over det nye partnerskab.
”Personer skal ikke fravælges til et job på grund af alder. Vi skal have gjort op med fordomme, der fører til diskrimination. Derfor er vi rigtig glade for, at regeringen nu lancerer det nye partnerskab, som vi har efterspurgt længe,” siger Bodil Nordestgaard Ismiris, adm. direktør i Lederne, og uddyber:
”Som Danmarks største lederorganisation bærer vi et stort ansvar for at gøre op med myter og fordomme. En god leder kigger på kompetencerne frem for fødselsattesten. Og vi kan simpelthen ikke tillade os at forbigå personer på grund af deres alder.”
Hun understreger, at der særligt i en tid med mangel på arbejdskraft er brug for at sikre ordentlige vilkår for alle på arbejdsmarkedet – ikke mindst seniorerne.
”Heldigvis kigger langt de fleste ledere på kompetencer og ikke alder. Vi skal da også huske på, at det særligt er de +60-årige, der har bidraget til fremgangen i beskæftigelsen gennem de seneste 10 år. Det går med andre ord den rigtige vej, men vi kan gøre det endnu bedre, og her kan det nye partnerskab være en vigtig løftestang,” siger Bodil Nordestgaard Ismiris.
Blandt deltagerne i partnerskabet er Ældresagen, Lederne, FH, DA, KL, Akademikerne, Dansk Erhverv og DI.
Jesper Melgaard, pressechef hos Lederne – mo.: 27 69 45 69 / mail: jem@lho.dk
Bodil Nordestgaard Ismiris, adm. direktør i Lederne.
Følg pressemeddelelser fra Lederne
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Lederne
Vi skal styrke livslang læring og skabe flere veje til job for fremtidens unge26.9.2022 14:41:23 CEST | Pressemeddelelse
Der er vigtige og rigtige initiativer i både regeringsudspillet ”Danmark kan mere 3”, Venstres foreløbige uddannelsesudspil og Reformkommissionens udspil ”Nye Reformveje 1”. Men målet skal være livslang læring og midlerne bruges til at bygge bro til erhvervslivet, mener Lederne
Optagetal understreger behovet for udenlandsk arbejdskraft og livslang læring27.7.2022 18:23:15 CEST | Pressemeddelelse
Tre tendenser i årets optag peger i samme retning: samfundets udfordringer kan og skal ikke løses af de unge, men derimod af udenlandsk arbejdskraft og videreuddannelse gennem hele livet
På tide med lempede regler for udenlandsk arbejdskraft29.6.2022 20:39:42 CEST | Pressemeddelelse
Det er glædeligt, at Christiansborg lytter til dansk erhvervsliv og sænker grænsen i beløbsordningen, siger Ledernes cheføkonom
Ledere er afgørende for den grønne omstilling16.5.2022 11:05:00 CEST | Pressemeddelelse
Danmark kommer ikke i mål med grøn omstilling uden ledere, lyder det fra eksperter, ledere og politikere, der har bidraget til publikationen ”Klima kræver ledelse”, som Lederne offentliggør i dag.
Pensionskommission rammer fornuftig balance mellem levetid og år på pension4.5.2022 09:32:00 CEST | Pressemeddelelse
Fornuftigt, at Kommissionen om tilbagetrækning og nedslidning anbefaler en mere afdæmpet forhøjelse af folkepensionsalderen efter 2045, mener Lederne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022